
"Tidakkah manusia telah dilalui satu ketika dalam zaman , di 
mana dia belum lagi merupakan sesuatu yang dapat 
disebut(l). Sesungguhnya Kami telah ciptakan manusia dari 
nutfah yang bercampur (dari benih lelaki dan benih 
perempuan) dengan maksud untuk Kami mengujikannya , 
dan kerana itu Kami jadikannya mendengar dan 
melihat(2). Sesungguhnya Kami telah tunjukkan kepadanya 
jalan hidayat (dan terpulanglah kepadanya) sama ada ia 
menjadi seorang yang bersyukur atau menjadi seorang yang 
amat kafir(3). Sesungguhnya Kami telah menyediakan untuk 
orang-orang kafir rantai-rantai, belenggu-belenggu dan api 
Neraka yang bernyala-nyala(4). Sesungguhnya orang-orang 
yang ta'at itu minum dari gelas minuman yang campurannya 
ialah haruman kapur(5). laitu matair yang diminum hamba- 
hamba kesayangan Allah, yang mereka alirkannya sesuka 
mereka(6). Mereka menyempurnakan nazar dan takutkan 
Hari Qiamat yang malapetakanya meluas merata-rata(7). Dan 
memberikan makanan yang disayanginya kepada orang 
miskin, anak yatim dan orang tawanan(8). (Mereka berkata:) 
Sesungguhnya Kami memberi makanan kepada kamu 
semata-mata kerana Allah, Kami tidak berkehendak apa-apa 
balasan dan terima kasih dari kamu(9). Sesungguhnya kami 
takut kepada ' azab Tuhan kami, iaitu 'azab Hari Qiamatyang 
membuat muka manusia masam kusam dan suram muram 
(10). Lalu Allah peliharakan mereka dari malapetaka hari itu 
dan memberikan mereka wajah yang berseri-seri dan hati 
yang gembira(l 1). Dan dengan sebab kesabaran mereka 
Allah balaskan mereka dengan Syurga dan sutera(12). 
Mereka bersandar rehat dalam Syurga di atas takhta-takhta 
yang berhias. Dan di sana mereka tidak melihat matahari 
dan tidak pula (merasa) suhu yang amat sejuk(1 3). Naungan 
pokok-pokoknya merunduk dekat di atas mereka dan buah- 
buahannya dapat dipetik dengan semudah-mudahnya(14). 
Dan kepada mereka diedarkan minuman-minuman di dalam 
bejana-bejana perak dan gelas-gelas yang jernih seperti 

kaca(15). laitu kaca-kaca dari perak yang telah diukur 
dengan ukuran yang sebaik-baiknya(1 6). Di sana juga 
mereka dihidangkan gelas minuman yang bercampur 
zanjabil(17). laitu sebuah matair di dalam Syurga yang 
dinamakan matair Salsabil(1 8). Pelayan-pelayan remaja yang 
kekal muda mengelilingi mereka dan apabila engkau melihat 
mereka, engkau akan menyangka mereka mutiara-mutiara 
yang bertaburan(1 9). Dan andainya engkau melihat di sana 
(Syurga), nescaya engkau melihat aneka ni'mat dan kerajaan 
yang amat luas. "(20). 



"Mereka memakai pakaian-pakaian dari sutera yang halus 
berwarna hijau dan dari sutera yang tebal, dan mereka 
dihiaskan dengan gelang-gelang tangan perak, dan Tuhan 
mereka memberikan mereka minuman yang suci(21). 
Semuanya ini adalah balasan untuk kamu, dan segala 
amalan kamu adalah disyukuri (disanjung tinggi)(22). (Wahai 
Muhammadl) Sesungguhnya Kami turunkan Al-Qur'an 
kepadamu dengan beransur-ansur(23). Oleh itu, sabarlah 
menunggu keputusan Tuhanmu dan janganlah engkau ikut 
orang-orang yang berdosa atau orang-orang yang kafir dari 
golongan mereka(24). Dan sebutlah nama Tuhanmu 


(sembahyanglah) pagi dan petang(25). Dan di waktu malam 
sujudlah kepada-Nya (sembahyanglah) dan bertasbihlah 
kepada-Nya di malam hari yang panjang (sembahyang 
tahajjud)(26). Sesungguhnya mereka (orang-orang kafir) 
cintakan kehidupan dunia dan membelakangkan Hari 
Akhirat yang amat berat(27). Kami telah menciptakan 
mereka dan menguatkan anggota-anggota dan sendi-sendi 
mereka, dan apabila Kami kehendaki Kami gantikan mereka 
dengan orang-orang seperti mereka(28). Sesungguhnya 
ayat-ayat Al-Qur'an ini adalah peringatan. Oleh itu, sesiapa 
yang berkehendak (kebahagiaan) hendaklah dia memilih 
jalan menuju kepada Tuhannya(29 ). Dan kamu tidak 
menghendaki sesuatu melainkan jika Allah menghendakinya. 
Sesungguhnya Allah Maha Mengetahui dan Maha 
Bijaksana(30). Dia memasukkan ke dalam rahmat-Nya 
(Syurga) sesiapa yang dikehendaki-Nya, dan untuk orang- 
orang yang zalim Allah sediakan 'azab yang amat 
pedih. "(31). 

(Latar belakang dan pokok pembicaraan) 

Atas Sebab-sebab Tertentu Surah Ini Ditarjihkan 

Turun Di Makkah 

Menurut setengah-setengah riwayat, surah ini 
diturunkan di Madinah. Tetapi ia sebenarnya diturun 
di Makkah. Sifat-sifat Makkiyahnya amat jelas dari 
segi pokok pembicaraannya, gaya susunan ayat- 
ayatnya dan dalam semua ciri-cirinya yang lain. Oleh 
kerana itulah kami tarjihkan riwayat-riwayat yang 
mengatakan surah ini diturunkan di Makkah. Bahkan 
dari gaya susunan ayat-ayatnya kami dapati surah ini 
adalah dari surah-surah yang awal turun di Makkah. 
Ini dibuktikan oleh adanya gambaran-gambaran 
ni'mat Syurga yang fizikal yang panjang lebar dan 
gambaran-gambaran 'azab yang berat, juga 
dibuktikan oleh adanya arahan Allah kepada 
Rasulullah s. a. w. supaya bersabar menunggu 
keputusan Allah dan supaya jangan mengikut 
golongan orang-orang yang berdosa dan tidak 
beriman. Arahan-arahan seperti itu biasanya turun 
ketika da'wah dan pej uang- pejuangnya menghadapi 
tentangan-tentangan yang hebat di Makkah, 
sedangkan orang-orang Musyrikin dibiarkan begitu 
sahaja. Rasulullah s. a. w. disuruh supaya berdiri teguh 
di atas agama yang benar yang diturunkan kepadanya 
dan jangan terpengaruh kepada pujukan-pujukan 
mereka sebagaimana terdapat dalam Surah al-Qalam, 
Surah al-Muzzammil dan Surah al-Muddaththir, 
arahan-arahan yang sama dengan arahan-arahan 
yang terdapat dalam surah ini. Oleh itu, pada hemat 
kami kemungkinan surah ini diturun di Madinah 
adalah sangat lemah dan tidak dapat 
dipertimbangkan. 


Da'wah Secara Lemah-lembut 

Kandungan surah ini pada keseluruhannya 
merupakan seruan-seruan yang lemah-lembut supaya 
ta'at kepada Allah, berlindung pada-Nya, mencari 
keredhaan-Nya, mengenangkan ni'mat dan limpah 
kurnia-Nya, melindungkan diri dari 'azab-Nya, 
menyedari ujian-ujian-Nya dan memahami hikmat- 
hikmat-Nya di bidang-bidang penciptaan, pemberian- 

pemberian ni'mat, cubaan dan penangguhan 'azab- 
Nya. 

Surah ini dimulakan dengan pertanyaan yang 
menyentuh hati manusia. Di manakah dia berada 
sebelum diwujudkan ke alam ini? Siapakah yang 
mewujudkannya? Siapakah yang menciptakannya 
dari tiada kepada sesuatu yang boleh disebut? 



"Tidakkah manusia telah dilalui satu ketika dalam zaman , di 
mana dia belum lagi merupakan sesuatu yang dapat 
disebut "(1) 


Asal-usul Kejadian Manusia Dan Sumber Hidayat 

Kemudian diikuti pula dengan penerangan 
mengenai asal-usul kejadiannya, mengenai hikmat dia 
diciptakan dan bagaimana dia dilengkapkan dengan 
tenaga-tenaga dan daya berfikir: 



"Sesungguhnya Kami ciptakan manusia dari nutfah yang 
bercampur (dari benih lelaki dan benih perempuan) dengan 
maksud untuk Kami mengujikannya, dan kerana itu Kami 
jadikannya mendengar dan melihat. "(2) 

Sentuhan yang ketiga ialah mengenai pemberian 
hidayat dan pertolongan Allah kepada manusia untuk 
menuju ke jalan yang lurus dan pemberian kebebasan 
untuk memilih jalan hidupnya: 


"Sesungguhnya Kami telah tunjukkan kepadanya jalan 
hidayat (dan terpulanglah kepadanya) sama ada ia menjadi 
seorang yang bersyukur atau menjadi seorang yang amat 
kafir. "(3) 

Seman Menuju KeSyurga Dan Ni'mat-ni'matnya 

Selepas tiga sentuhan yang membawa manusia 
berfikir panjang dan merenung jauh ke belakang dan 
melihat ke zaman depan dan membuat mereka 
berhati-hati memilih jalan itu, Al-Qur'an menyeru 
manusia yang sedang berada di persimpangan jalan 
itu supaya menjauhi jalan ke Neraka dan 
menggalakkan mereka ke jalan Syurga dengan 
menggunakan segala galakan - dan segala bentuk 
seruan ke arah mencapai kerehatan, keni'matan dan 



"Sesungguhnya Kami telah menyediakan untuk orang-orang 
kafir rantai-rantai, belenggu-belenggu dan api Neraka yang 


bernyala-nyala(4). Sesungguhnya orang-orang yang ta'at itu 
minum dari gelas minuman yang campurannya ialah 
haruman kapur(5). laitu matair yang diminum hamba-hamba 
kesayangan Allah, yang mereka alirkannya sesuka 
mereka. "(6) 

Dan sebelum menayangkan gambaran-gambaran 
ni'mat, Al-Qur'an melukiskan sifat-sifat orang-orang 
yang ta'at itu dengan kata-kata yang seluruhnya 
membayangkan kemesraan, iemah-lembut, indah dan 
khusyu' sesuai dengan gambaran ni'mat yang 
melimpah-ruah itu: 


Orang-orang Ta'at Dan Balasannya 




"Mereka menyempurnakan nazar dan takutkan Hari Qiamat 
yang malapetakanya meluas merata-rata(7). Dan 
memberikan makanan yang disayanginya kepada orang 
miskin, anak yatim dan orang tawanan(8). (Mereka berkata:) 
Sesungguhnya kami memberi makanan kepada kamu 
semata-mata kerana Allah, kami tidak berkehendak apa-apa 
balasan dan terima kasih dari kamu(9). Sesungguhnya kami 
takut kepada 'azab Tuhan kami, iaitu 'azab Hari Qiamatyang 
membuat muka manusia masam kusam dan suram 
muram. "(10) 

Kemudian ditunjukkan pula balasan orang-orang 
yang ta'at menjunjung perintah-perintah Allah dan 
menunaikan kewajipan-kewajipan mereka, orang- 
orang yang takut kepada Hari Qiamat, orang-orang 
yang menghulurkan makanan yang disayanginya 
kepada orang-orang yang memerlukannya semata- 
mata kerana Allah, bukan kerana mengharapkan 
terima kasih dan pujian dari seseorang, malah kerana 
takut kepada Hari Qiamat yang mengubahkan muka- 
muka manusia menjadi masam kusam dan suram 
muram. Seterusnya ditunjukkan pula balasan kepada 
orang-orang yang takut (kepada Allah), orang-orang 
yang memberi makanan kepada orang-orang miskin, 
anak-anak yatim dan tawanan mengutamakan 
keperluan mereka dari keperluan diri sendiri. Balasan 
yang diperolehi, mereka ialah keamanan, kemewahan 
dan ni'mat-ni'mat yang mewah dan senang-lenang: 




(JSSSl 

"Lalu Allah peliharakan mereka dari malapetaka hari itu dan 
memberikan mereka wajah yang berseri-seri dan hati yang 
gembira(ll). Dan dengan sebab kesabaran mereka Allah 
ba laskan mereka dengan Syurga dan sutera(12). Mereka 
bersandar rehat dalam Syurga di atas takhta-takhta yang 
berhias. Dan di sana mereka tidak melihat matahari dan 
tidak pula (merasa) suhu yang amat sejuk(13). Naungan 
pokok-pokoknya merunduk dekat di atas mereka dan buah- 
buahannya dapat dipetik dengan semudah-mudahnya(1 4). 
Dan kepada mereka diedarkan minuman-minuman di dalam 
bejana-bejana perak dan gelas-gelas yang jernih seperti 
kaca(15). laitu kaca-kaca dari perak yang telah diukur 
dengan ukuran yang sebaik-baiknya(16). Di sana juga 
mereka dihidangkan gelas minuman yang bercampur 
zanjabil(1 7). laitu sebuah matai r di dalam Syurga yang 
dinamakan matair Salsabil(18). Pelayan-pelayan remaja yang 
kekal muda mengelilingi mereka dan apabila engkau melihat 
mereka, engkau akan menyangka mereka mutiara-mutiara 
yang bertaburan(1 9). Dan andainya engkau melihat di sana 
(Syurga), nescaya engkau melihat aneka ni'mat dan kerajaan 
yang amat luas(20). Mereka memakai pakaian-pakaian dari 
sutera yang halus berwarna hijau dan dari sutera yang tebal, 
dan mereka dihiaskan dengan gelang-gelang tangan perak, 
dan Tuhan mereka memberikan mereka minuman yang 
suci(21). Semuanya ini adalah balasan untuk kamu, dan 
segala amalan kamu adalah disyukuri (disanjung tinggi). “(22) 

Arahan Supaya Meneruskan Perjuangan Da'wah 

Setelah mempamerkan ni'mat-ni'mat yang mewah, 
Al-Qur'an tujukan pula bicaranya kepada Rasulullah 
s. a. w. supaya terus memperjuangkan da'wah 
walaupun menghadapi tentangan dan pendustaan, 
juga supaya bersabar menunggu keputusan Allah dan 
supaya sentiasa berhubung dengan Allah dan 


memohon pertolongan dari-Nya setiap kali 
menempuh jalan yang sukar: 



"(Wahai Muhammad!) Sesungguhnya Kami turunkan Al- 
Qur'an kepadamu dengan beransur-ansur(23). Oleh itu, 
sabarlah menunggu keputusan Tuhanmu dan janganlah 
engkau ikut orang-orang yang berdosa atau orang-orang 
yang kafir dari golongan mereka(24). Dan sebutlah nama 
Tuhanmu (sembahyanglah) pagi dan petang(25). Dan di 
waktu malam sujudlah kepada-Nya (sembahyanglah) dan 
bertasbihlah kepada-Nya di malam hari yang panjang. "(26) 


Kemudian mereka diperingatkan dengan hari yang 
amat berat, yang tidak diperhitungkan mereka, 
sedangkan hari itulah yang ditakuti oleh para Abrar. 
Mereka juga diberi sindiran terhadap kehinaan dan 
kekerdilan mereka di sisi Allah. Dialah yang telah 
menciptakan mereka dan mengurniakan kekuatan 
kepada mereka, dan Dialah juga yang berkuasa 
menghapuskan mereka dan menukarkan mereka 
dengan satu kaum yang lain andainya tidak kerana 
kemurahan Allah mengurniakan mereka ni'mat hidup 
yang berterusan supaya terlaksana kehendak ujian 
Allah. Kemudian pada akhirnya diterangkan akibat 
ujian itu kepada mereka: 









"Sesungguhnya mereka (orang-orang kafir) cintakan 
kehidupan dunia dan membelakangkan Hari Akhirat yang 
amat berat(27). Kami telah menciptakan mereka dan 
menguatkan anggota-anggota dan sendi-sendi mereka, dan 
apabila Kami kehendaki Kami gantikan mereka dengan 

orang-orang seperti mereka(28). Sesungguhnya ayat-ayat Ai- 
Qur'an ini adalah peringatan. Oleh itu, sesiapa yang 
berkehendakkan (kebahagiaan) hendaklah dia memilih jalan 
menuju kepada Tuhan-nya(29). Dan kamu tidak 
menghendaki sesuatu melainkan jika Allah menghendakinya. 
Sesungguhnya Allah Maha Mengetahui dan Maha 
Bijaksana(30). Dia memasukkan ke dalam rahmat-Nya 
(Syurga) sesiapa yang dikehendaki-Nya, dan untuk orang- 
orang yang zalim Allah sediakan 'azab yang amat 
pedih. "(31) 

Manusia Dicipta Untuk Menghadapi Ujian Aliah 

Permulaan surah ini mengingatkan manusia 
terhadap asal-usul kejadian mereka dan bagaimana 
Allah merancangkan penciptaan mereka dengan 
tujuan untuk menguji mereka, dan pada akhirnya 
diterangkan akibat dari ujian itu mengikut 
sebagaimana kehendak iradat-Nya yang awal. 
Bahagian permulaan dan bahagian akhir surah ini 
menyarankan bahawa di sebalik seluruh kehidupan itu 
terdapat pentadbiran dan perencanaan Allah, yang 
tidak seharusnya manusia terus bertindak sewenang- 
wenang tanpa sedarkan diri dan berfikir, sedangkan ia 
dijadikan untuk menghadapi ujian Allah dan 
dikurniakan kebolehan berfikir supaya ia berjaya 
dalam ujian itu. 

Mengapa Allah Tekankan Ni'mat Fizikal 

Di antara permulaan dan akhir surah ini terdapat 
gambaran Al-Qur'an yang paling panjang mengenai 
pemandangan-pemandangan ni'mat di Akhirat jika 
dibandingkan dengan gambaran-gambaran ni'mat 
yang dihuraikan dalam Surah al-Waqi'ah. Ni'mat- 
ni'mat itu pada keseluruhannya merupakan ni'mat- 
ni'mat fizikal di samping ni'mat penerimaan dan 
penghormatan. Dan dengan gambaran-gambaran 
ni'mat fizikal yang panjang lebar itu menunjukkan 
surah ini diturun di Makkah, kerana umat Arab di 
masa itu sangat hampir dengan zaman jahiliyah, dan 
sangat tertarik dengan keni'matan-keni'matan yang 
dapat dirasa dengan pancaindera mereka, malah jenis 
keni'matan-keni'matan seperti ini masih tetap 
menarik perhatian dan minat berbagai-bagai 
golongan manusia dan layak menjadi balasan yang 
memuaskan hati mereka. Allah Azawajalla sahaja 
yang tahu apakah balasan yang sesuai untuk mereka 
mengikut tabi'at. kejadian dan j perasaan mereka. 
Walau bagaimanapun terdapat ni'mat-ni'mat yang 
lebih tinggi dan lebih halus dari ni'mat-ni'mat fizikal 
sebagaimana diterangkan di dalam Surah al-Qiamat: 



"Pada Hari Qiamat, wajah-wajah berseri memandang kepada 
Tuhannya. " 

(Suah al-Qiamah : 22-23) 

Allah S.W.T. lebih arif dengan segala balasan- 
balasan yang baik untuk para hamba kesayangan-Nya 
dalam segala keadaan. 


(Pentafsiran ayat-ayat 1 - 3) 



"Tidakkah manusia telah dilalui satu ketika dalam zaman, di 
mana dia belum lagi merupakan sesuatu yang dapat 
disebut. "( 1) 


Manusia Tidak Setua Alam, Ia Hanya Penghuni Baru 

Pertanyaan di permulaan surah ini merupakan 
pertanyaan untuk penjelasan. Pertanyaan itu dibuat 
sedemikian rupa seolah-olah supaya manusia bertanya 
kepada dirinya sendiri: Tidakkah dia tahu bahawa dia 
telah dilalui satu ketika dalam zaman di mana dia 
belum lagi menjadi sesuatu yang dapat disebut? 
Tidakkah dia memikirkan hakikat ini dengan sebaik- 
baiknya? Kemudian tidakkah pemikirannya itu 
melahirkan di dalam hatinya kesedaran adanya 
tangan qudrat Ilahi yang menolaknya ke pentas hayat 
dan menyorotkan cahaya lampu kepadanya dan 
menjadikannya satu makhluk yang dapat disebut 
setelah selama ini tidak pernah disebut-sebut. 

Pertanyaan ini menimbulkan berbagai-bagai saranan 
dalam pembicaraan ini, iaitu saranan-saranan yang 
halus dan mendalam yang merangsangkan berbagai- 
bagai menungan dan renungan. 

Di antaranya ialah renungan ke zaman sebelum 
wujudnya manusia atau sebelum manusia diciptakan, 
Alam ini telah wujud sekian lama tanpa manusia. 
Bagaimana manusia ketika itu? Manusia adalah satu 
makhluk yang begitu angkuh dengan dirinya dan 
dengan nilai dirinya hingga dia terlupa bahawa alam 
ini telah sekian lama ada sebelum dia diciptakan lagi, 
dan mungkin alam tidak menduga bahawa satu 
makhluk yang bernama manusia akan diwujudkan, 
hingga datanglah iradat Allah dan lahirlah manusia ke 
alam al-wujud. 

Di antaranya lagi ialah renungan kepada detik 
waktu lahirnya manusia. Di sana terdapat berbagai- 
bagai kefahaman mengenai detik waktu kelahiran ini 
yang tidak, diketahui melainkan Allah. Itulah detik 
waktu yang menambahkan satu makhluk baru 
kepada alam, iaitu satu makhluk yang telah 
direncanakan kewujudannya dan peranannya di 
dalam perjalanan alam buana yang panjang ini 
sebelum ia diciptakan. 

Di antaranya pula ialah renungan kepada tangan 
qudrat yang menolak makhluk yang baru ini ke 
pentas alam al-wujud, dan menyediakan peranan- 
peranannya di alam dan menyediakan peranan- 
peranan alam kepadanya dan menghubungkan tali- 
temali hidupnya dengan alam seluruhnya dan 
seterusnya menyediakan untuknya segala suasana 
yang membolehkannya untuk hidup dan memainkan 
peranannya. Dan selepas itu tangan Ilahi terus 
mengikuti manusia pada setiap langkahnya bersama 
tali yang mengikatnya dengan tali-tali alam buana 
yang besar ini. 

Di sana terdapat berbagai-bagai saranan dan 
pemerhatian-pemerhatian yang lain yang diterapkan 
oleh ayat ini di dalam hati, kemudian ia membawa 
hati menyedari adanya tujuan, matlamat dan 
perencanaan Ilahi dalam penciptaan manusia, dalam 
perjalanan hidup manusia dan di dalam kesudahan 
hidupnya. 


Selepas itu kesinambungan hidup manusia 
mempunyai kisah yang lain pula: 



"Sesungguhnya Kami telah ciptakan manusia nutfah yang 
bercampur (dari benih lelaki dan benih perempuan) dengan 
maksud untuk Kami mengujikannya, dan kerana itu Kami 
jadikannya mendengar dan melihat. "(2) 

Makna Nutfah Yang Bercampur 

Mungkin kata-kata "nutfah yang bercampur" itu 
dimaksudkan dengan percantuman sperma lelaki 
dengan telur perempuan selepas perkahwinan atau 
persenyawaannya, dan mungkin pula dimaksudkan 
dengan campuran pembawa-pembawa sifat-sifat 
warisan yang tersembunyi di dalam nutfah itu. 
Menurut istilah ilmiyah pembawa-pembawa sifat-sifat 
warisan itu dipanggil gina (genes). Inilah agensi yang 
membawa sifat-sifat yang membezakan jenis manusia 
dari makhluk yang lain, dan kemudian agensi inilah 
juga yang membawa sifat-sifat keturunan keluarga 
bayi itu yang membezakannya dari keturunan 
keluarga-keluarga yang lain dan kepada agensi inilah 
dihubungkan perkembangan nutfah manusia dalam 
perjalanannya untuk membentuk bayi manusia 
bukannya bayi haiwan yang lain, juga dihubungkan 
warisan rupa paras yang tertentu yang terdapat dalam 
sesuatu keluarga. Mungkin inilah yang dimaksudkan 
dengan nutfah yang bercampur dari berbagai-bagai 
warisan. 

Demikianlah manusia diciptakan oleh tangan qudrat 
Allah dari nutfah yang bercampur. Manusia bukan 
diciptakan sia-sia atau main-main sahaja, malah ia 
diciptakan untuk diuji dan dicuba. Allah S.W.T. 
memang tahu siapa dia manusia? Apakah ujian yang 
akan dilaluinya? Dan apakah akibat ujian itu? Tetapi 
iradat Allah mahu menzahirkan insan di atas pentas 
alam al-wujud dan melahirkan kesan-kesannya di 
alam al-wujud dan memberi balasan kepadanya 
mengikut natijah ujian yang dilaluinya. 

Manusia Dilengkapkan Dengan Daya-daya Mendengar 
Dan Melihat Yang Menggerakkan Daya Berfikir 

Oleh sebab itu Allah jadikannya dengan daya 
kebolehan mendengar dan melihat yakni Allah 
membekalkan manusia dengan daya-daya kefahaman 
supaya dia dapat menerima dan menyambut (da'wah) 
dan supaya dia dapat memahami benda-benda dan 
nilai-nilai serta dapat membuat keputusan dan pilihan, 
juga dapat melalui ujian itu mengikut pilihannya. 


Jadi, iradat Allah mahukan jenis manusia itu 
berlanjutan hidupnya dan individu-individunya lahir 
berulang-ulang silih berganti melalui sarana yang 
telah ditentukannya, iaitu Allah jadikannya dari nutfah 
yang bercampur. Di sebalik kejadian manusia itu ada 
hikmat dan tujuan, la bukannya kejadian kebetulan 
yang tidak diduga, malah di sebalik kejadiannya ada 
ujian, iaitu ujian untuk menduga makhluk manusia. 
Oleh sebab itu Allah kurniakan kepadanya kesediaan 
untuk menerima dan menyahut da'wah, ilmu 
pengetahuan dan kebebasan memilih. Segala sesuatu 
mengenai penciptaannya, kelengkapan daya-daya 
akal yang dibekalkan • kepadanya juga ujian yang 
dilakukan kepadanya adalah diatur dengan ukuran- 
ukuran yang wajar. 

Di samping bekalan ilmu pengetahuan, Allah 
bekalkan manusia dengan daya kebolehan memilih 
jalan hidupnya. Allah telah menjelaskan kepada 
manusia jalan yang dapat menyampaikannya kepada 
Allah supaya dipilih olehnya atau ia menjadi sesat 
kerana mengikuti jalan-jalan yang lain yang tidak 
membawa kepada Allah: 


"Sesungguhnya Kami telah tunjukkan kepadanya jalan 
hidayat (dan terpulanglah-kepadanya) sama ada ia menjadi 
seorang yang bersyukur atau menjadi seorang yang amat 
kafir "(3) 

Insan Yang Beriman Bersyukur Atas Ni'mat 

kewujudannya 

Allah ungkapkan hidayat dengan kata-kata syukur, 
kerana kesyukuran itulah perasaan yang paling dekat 
di , dalam hati orang yang mendapat hidayat, iaitu 
setelah dia sedar bahawa satu masa dulu dia belum 
lagi wujud sebagai satu makhluk yang boleh disebut, 
kemudian dengan kehendak Allah barulah dia muncul 
ke alam al-wujud sebagai makhluk yang boleh 
disebut. Di samping itu Allah kurniakan kepadanya 
daya-daya pendengaran dan penglihatan, daya-daya 
mengenal dan mengetahui. Kemudian Allah 
menunjukkan kepadanya jalan hidayat dan 
memberikan kepadanya kebebasan untuk memilih 
jalan hidup jadi rasa bersyukur itulah merupakan 
perasaan pertama yang terlintas di dalam hati 
seseorang Mu'min dalam konteks ini. Dan andainya 
dia tidak bersyukur bererti dia seorang yang ingkarkan 
ni'mat-ni'mat Allah yang amat besar itu. 

Selepas penerangan ringkas terhadap ketiga-tiga 
ayat ini, seseorang manusia akan merasa betapa 
serius dan halusnya urusan penciptaan insan dan 
menyedari bahawa dia diciptakan Allah, kerana 
sesuatu matlamat yang tertentu. Dia terikat pada satu 
paksi yang tetap, dia dibekalkan dengan ilmu 
pengetahuan, kerana itu dia bertanggungjawab, 
terhadap segala tindak-tanduknya. Dia diwujudkan ke 
dunia ini untuk menempuh ujian. Oleh itu, selama dia 
berada di dunia ini, bererti dia berada dalam tempoh 
ujian bukannya berada dalam tempoh bersuka ria, 
bermain-main dan lalai cuai. Pendeknya dari tiga ayat 
ini ia mendapat bekalan dari berbagai-bagai hasil 

penelitian yang halus dan mendalam, juga merasa 
belakangnya begitu berat memikul tanggungjawab, di 
samping merasa serius dan tenang dalam memahami 
kehidupan dunia ini dan menyedari hasil-hasil ujian di 
sebalik kehidupan ini. Ketiga-tiga ayat itu pada 
umumnya menghubungkan pandangannya terhadap 
matlamat-matlamat kewujudannya, mengubahkan 
perasaannya terhadap hakikat kewujudannya dan 
mengubahkan sikapnya terhadap hidup dan nilai- 
nilainya. 

(Pentafsiran ayat-ayat 4-6) 

Justeru itu Al-Qur'an menerangkan pula akibat- 
akibat yang menunggu manusia selepas ia 
menghadapi ujian itu dan selepas ia memilih jalan 
kesyukuran atau jalan kekufuran. Al-Qur'an 
menceritakan balasan 'azab yang menunggu orang- 
orang kafir itu dengan ringkas sahaja, kerana suasana 
surah ini ialah suasana kemewahan dan kesenangan, 
juga suasana seruan ke arah mencapai ni'mat-ni'mat 
yang selesa. Oleh itu, cerita balasan 'azab hanya 
disebut dengan ringkas sahaja: 



"Sesungguhnya Kami telah menyediakan untuk orang-orang 
kafir rantai-rantai, belenggu-belenggu dan api Neraka yang 
bernyala-nyala. "(4) 

Menerima Balasan Selepas Ujian Dan Memilih Jalan 

laitu belenggu-belenggu untuk mengikatkan kaki 
dan memasungkan tangan dan api Neraka yang galak 
untuk dicampakkan mereka ke dalamnya dengan 
kakitangan yang terbelenggu. 

Kemudian ayat yang berikut dengan segera 
menayangkan ni'mat-ni'mat Syurga: 



"Sesungguhnya orang-orang yang ta'at itu minum dari gelas 
minuman yang campurannya ialah haruman kapur(5). laitu 
matair yang diminum hamba-hamba kesayangan Allah, yang 
mereka alirkannya sesuka mereka. "(6) 

Manusia Tidak Memahami Ni'mat Syurga Kecuali 
Digambarkan Dengan Istilah Ni'mat Dunia 

Ayat ini menjelaskan bahawa minuman orang-orang 
yang ta'at atau para Abrar di dalam Syurga ialah air 
campuran dengan haruman kapur, iaitu mereka 
minum di dalam gelas yang diambil dari matair yang 
sentiasa mengalir dengan banyaknya. Biasanya orang- 
orang Arab mencampurkan minuman arak, kadang- 
kadang dengan kapur dan kadang-kadang dengan 
halia untuk menambahkan kelazatannya. Dengan 
keterangan ini tahulah mereka bahawa di Syurga 
kelak akan disediakan minuman yang bercampur 
kapur dengan mewahnya, tetapi taraf minuman ini 
tentulah lebih manis dan nyaman lagi dari minuman- 


minuman dunia dan kelazatannya berlipat kali ganda. 
Kita yang hidup di dunia ini tidak mampu untuk 
menentukan mutu dan jenis keni'matan dan 
kelazatan di dalam Syurga. Segala sifat-sifat 
keni'matan itu hanya diterangkan dengan maksud 
memudahkan kita memahaminya sahaja, kerana Allah 
tahu manusia tidak pernah meni'mati keni'matan- 
keni'matan yang lain dari keni'matan-keni'matan 
yang ada pada mereka untuk memahami keni'matan 
di alam Syurga yang ghaib dan tersembunyi itu. 

Di dalam ayat yang pertama, mereka yang 
dikurniakan ni'mat Syurga itu dinamakan Abrar (JjjI) 
atau orang-orang yang ta'at, dan di dalam ayat yang 
kedua dinamakan 'Ibadullah atau hamba-hamba 
kesayangan Allah. Ini ialah untuk memuliakan mereka 
dan mengumumkan kelebihan dan darjah kehampiran 
mereka kepada Allah sesuai dengan tempat, di mana 
ditayangkan pemandangan ni'mat-ni'mat dan 
penghormatan. 

(Pentafsiran ayat-ayat 7 - 10) 


Kemudian Al-Qur'an memperkenalkan sifat-sifat 
orang-orang yang ta'at yang menjadi hamba-hamba 
kesayangannya: 



"Mereka menyempurnakan nazar dan takutkan Hari Qiamat 
yang malapetakanya meluas merata-rata(7). Dan 
memberikan makanan yang disayanginya kepada orang 
miskin, anak yatim dan orang tawanan(8). (Mereka berkata:) 
Sesungguhnya kami memberi makanan kepada kamu 
semata-mata kerana Allah, kami tidak berkehendak apa-apa 
balasan dan terima kasih dari kamu(9). Sesungguhnya kami 
takut kepada 'azab Tuhan kami, iaitu 'azab Hari Qiamatyang 
membuat muka manusia masam kusam dan suram 
muram. "(10) 

Sifat-sifat Para Abrar (Jj£) 

Itulah satu gambaran yang gemilang bagi hati 
orang-orang yang ikhlas dan penuh azam untuk 
menunaikan komitmen-komitmen dan kewajipan- 
kewajipan 'aqidah, juga hati orang-orang yang 
penuh dengan perasaan kasihan belas terhadap 
hamba-hamba-Nya yang lemah, hati yang lebih 
mementingkan kebajikan orang lain dari kebajikan 
dirinya sendiri, hati yang takut kepada Allah dan yakin 
mendapat keredhaan-Nya, juga hati yang takut 
kepada 'azab Allah kerana dirangsangkan oleh taqwa 
dan sikap serius dalam memahami kewajipan yang 
berat itu. 

"Mereka menyempurnakan nazar. "(7) 

Menyempurnakan Kewajipan Dan Tanggungjawab 

Mereka melaksanakan segala keta'atan dan 
kewajipan-kewajipan yang mereka wajibkan ke atas 
diri mereka. Mereka menganggapkan perkara itu 
sebagai perkara yang sungguh-sungguh, mereka tidak 
cuba mengelakkan diri dari bebanan-bebanan dan 
tanggungjawab-tanggungjawabnya dan tidak pula 
cuba meninggalkannya setelah dia menyatakan 
keazamannya. Inilah maksud dari ungkapan "mereka 
menyempurnakan nazar" iaitu pengertian yang 
lebih umum pengertian biasa kata-kata "nazar". 



"Dan takutkan Hari Qiamat yang malapetakanya meluas 
merata-rata. "(7) 


Takut Kepada Malapetaka Qiamat 


Mereka tahu sifat malapetaka Hari Qiamat itu 
merebak merata-rata dan menimpa manusia-manusia 
yang lalai cuai dan berdosa, kerana itu mereka takut 
ditimpa malapetaka seperti itu. Inilah sifat orang- 
orang yang bertaqwa, yang benar-benar merasa 
betapa berat dan besarnya bebanan kewajipan 
menjunjung perintah-perintah Allah, mereka takut 
berlakunya kecuaian dan ketidaksempurnaan dalam 
pelaksanaan tugas-tugas mereka walaupun sebanyak 
mana mereka menunaikan amalan-amalan ibadat dan 
keta'atan itu. 



"Dan memberikan makanan yang disayanginya kepada 
orang miskin , anak yatim dan orang tawanan. "(8) 


Mengutamakan Kepentingan Golongan Yang Lemah 

Inilah gambaran perasaan mereka yang suka 
membuat kebajikan dan menolong orang lain dengan 
memberi makanan kepada mereka walaupun mereka 
sendiri memerlukan makanan itu, tetapi mereka 
utamakan orang-orang yang benar-benar 
memerlukannya. Hati yang seperti ini tidak boleh 
disifatkan sebagai hati yang sayangkan makanan yang 
diberikan kepada orang-orang lemah yang benar- 
benar memerlukannya, kecuali ia sendiri juga 
memerlukan makanan itu, tetapi ia lebih 
mementingkan keperluan orang-orang yang lemah. 

Ayat ini membayangkan kekejaman masyarakat 
kaum Musyrikin di Makkah. Mereka tidak memberi 
suatu apa kepada orang-orang yang dhaif yang 
benar-benar memerlukan bantuan, tetapi mereka 
sanggup berbelanja besar untuk tujuan bermegah- 
megah. Berlainan dengan orang-orang Mu'min yang 
ta'at, mereka ibarat sebuah wadi yang teduh di 
tengahari yang panas dan kikir ini. Mereka memberi 
makanan dengan hati yang murah dan belas kasihan 
serta dengan niat yang ikhlas kerana Allah, 


sebagaimana ayat yang berikut mengungkapkan 
keadaan dan kata hati mereka: 



"(Mereka berkata:) Sesungguhnya kami memberi makanan 
kepada kamu semata-mata kerana Allah, kami tidak 
berkehendak apa-apa balasan dan terima kasih dari kamu(9). 
Sesungguhnya kami (akut kepada^ 'azab Tuhan kami, iaitu 
'azab Hari Qiamat yang membuat muka manusia masam 
kusam dan suram. rpuram. "( 1 0) 

Itulah rasa belas kasihan yang lahir dari hati mereka 
yang lemah-lembut, yang sentiasa mencari keredhaan 
Allah. Mereka tidak mengharapkan balasan dan 
terima kasih dari makhluk. Mereka tidak bertujuan 
memperlihatkan kelebihan dan kemegahan mereka 
kepada orang-orang yang susah, malah dengan 
pemberian itu mereka berharap dapat melindungkan 
mereka dari malapetaka Qiamat yang sangat ditakuti 
itu. Mereka berbuat demikian kerana berpandu 
dengan sabda Rasulullah s.a.w.: 

S jt jij jbJi 

"Peliharalah dirimu dari api Neraka walaupun dengan 
pemberian sebelah buah tamar. " 

Pemberian Bantuan Harus Dijiwai Semangat Mencari 

Keredhaan Aliah 

Di zaman itu memberi makanan secara langsung 
begini merupakan satu amalan untuk melahirkan rasa 
kasihan belas yang luhur, la merupakan satu cara 
untuk memenuhi keperluan orang-orang yang susah, 
tetapi ■ kini cara-cara menghulurkan bantuan dan 
pertolongan telah pun berubah mengikut perubahan 
masyarakat dan keadaan zaman dan tidak lagi kekal 
dalam bentuk yang lama. Tetapi yang perlu 
dikekalkan ialah hati yang penuh kasihan belas dan 
perasaan simpati yang hidup segar serta keinginan 
berbuat kebaikan untuk mencari keredhaan Allah di 
samping membersihkan diri dari motif-motif 
keduniaan seperti mengharapkan balasan, terima 
kasih atau apa-apa faedah dalam kehidupan. 

Kini berbagai-bagai cukai dan bayaran telah dikena 
dan diperuntukkan untuk perlindungan sosial dan 
kebajikan masyarakat dan membantu orang-orang 
yang susah, tetapi matlamat ini hanya 
menyempurnakan separuh tujuan Islam iaitu 
memenuhi keperluan golongan miskin yang 
diisyaratkan oleh ayat-ayat tadi dan yang menjadi 
objektif fardhu zakat. Kedua ialah mendidik dan 
mengasuh jiwa para penderma untuk ditingkatkan ke 
suatu taraf yang luhur, dan tujuan ini tidak harus 
diabai dan dipandang ringan supaya ukuran-ukuran 
tidak terbalik menyebabkan maksud yang baik itu 
dicap sebagai buruk dan pemberian hantuan itu 
disifatkan sebagai pemberian yang menghina para 
penerimanya dan merosakkan orang-orang yang 
memberinya. 

Islam merupakan 'aqidah yang tersemat di dalam 
hati di samping merupakan satu methodologi tarbiyah 
untuk mendidik hati, kerana sentimen kasihan belas 
yang luhur itu dapat mendidik seseorang dan berguna 
kepada saudara-saudaranya yang menerima sentimen 
itu darinya. Oleh itu, usaha menolong orang-orang 
miskin itu merupa serampang dua mata yang dapat 
memenuhi maksud tarbiyah yang dikehendaki agama 
Islam. 


Ayat ini memberi gambaran yang cemerlang bagi 
sentimen kasihan belas yang luhur itu. 


(Pentafsiran ayat-ayat 11 - 22) 



"Lalu Allah peliharakan mereka dari malapetaka hari itu dan 
memberikan mereka wajah yang berseri-seri dan hati yang 
gembira "(M) 


Selamat Dari Malapetaka Qiamat 

Ayat ini dari awal-awal lagi menyebut tentang 
keselamatan mereka dari bencana-bencana Qiamat 
yang ditakuti mereka untuk menenangkan hati 
mereka di dunia ini ketika menerima Al-Qur'an ini dan 
mempercayainya. Ayat ini menyebut bahawa mereka 
akan dikurniakan Allah wajah yang berseri-seri dan 
hati yang gembira. 


Hari itu bukannya hari yang membuat muka mereka 
kelihatan masam kusam dan suram muram. Itulah 
balasan yang setimpal terhadap ketakutan mereka 
kepada Allah dan terhadap kelembutan hati dan 
perasaan mereka (kepada orang-orang yang susah). 


Kemudian Al-Qur'an menggambarkan ni'mat-ni'mat 
Syurga yang diperolehi mereka: 



"Dan dengan sebab kesabaran mereka Allah balaskan 
mereka dengan Syurga dan sutera. "(12) 


ini atau mempunyai matahari-matahari lain yang 
serupa dengan matahari kita. Cukuplah setakat ini. 



"Naungan pokok-pokoknya merunduk dekat di atas mereka 
dan buah-buahnya dapat dipetik dengan semudah - 
mudahnya. "(14) 

Apabila bayang-bayang yang teduh itu mendekat 
dan apabila buah-buahan dapat dipetik dari jarak 
yang dekat, maka itulah kerehatan dan kesenangan 
hidup yang paling ni'mat yang dapat digambarkan 
oleh imaginasi. 

Inilah situasi kehidupan umum di dalam Syurga 
sebagai balasan Allah kepada para hamba-Nya yang 
ta'at. Keni'matan-keni'matan hidup di sana 
digambarkan kepada mereka dengan gambaran 
kesenangan hidup yang indah dan gemilang di dunia. 
Kemudian ni'mat-ni'mat dan perkhidmatan- 
perkhidmatan yang disediakan di dalam Syurga 
dijelaskan dengan terperinci di dalam ayat-ayat yang 
berikut: 



"Dan kepada mereka diedarkan minuman-minuman di 
dalam bejana-bejana perak dan gelas-gelas yang jernih 
seperti kaca(15). laitu kaca-kaca dari perak yang telah diukur 
dengan ukuran yang sebaik-baiknya(1 6). Di sana juga 
mereka dihidangkan gelas minuman yang bercampur 
zanjabil(17). laitu sebuah matair di dalam Syurga yang 
dinamakan matair Salsabil. "( 1 8) 


Mereka akan mendiami Syurga dan memakai 
pakaian-pakaian sutera yang indah. 



"Mereka bersandar rehat dalam Syurga di atas takhta-takhta 
yang berhias. Dan di sana mereka tidak melihat panas 
matahari dan tidak pula (merasa) suhu yang amat sejuk. "(13) 

Alam Akhirat Alam Tanpa Matahari Dan Udara Dingin 

Mereka sentiasa berada dalam kedudukan yang 
begitu rehat dan selesa. Udara di sekeliling mereka 
lembut, tidak panas dan tidak pula dingin. Tiada 
matahari yang menghangatkan tiupan angin dan 
tiada pula udara dingin yang membeku. Bolehlah kita 
katakan bahawa alam Akhirat itu adalah sebuah alam 
yang lain yang tidak bermatahari seperti di alam dunia 


Minuman Yang Citarasa - Gelas-gelas Yang Aneh Dan 
Pelayan-pelayan Remaja Yang Awet Muda 

Mereka hidup dengan sepenuh keni'matan, mereka 
berehat di atas takhta-takhta yang berhias di antara 
pokok-pokok yang rimbun merunduk rendah dan 
mudah dipetik buah-buahnya dan di dalam udara 
yang nyaman. Mereka diedarkan dengan minuman- 
minuman di dalam bejana-bejana dan gelas-gelas 
perak yang nipis seperti kaca yang belum pernah 
dilihat pada bejana perak di dunia. Gelas-gelas itu 
dibentuk dengan ukuran-ukuran yang memberi 
keindahan dan keni'matan. Kemudian minuman- 
minuman itu kadang-kadang dicampur dengan 
zanjabil dan kadang-kadang dicampur dengan 
haruman kapur. Minuman-minuman itu juga 
dipenuhkan di dalam gelas-gelas dari sebuah matair 
yang sentiasa mengalir bernama Salsabil yang amat 
citarasa. 

Yang menambahkan keni'matan ialah pelayan- 
pelayan yang menghidangkan gelas-gelas minuman 
itu adalah terdiri dari pemuda-pemuda remaja yang 
berwajah tampan, yang kekal muda, tidak dimakan 
zaman dan dilusuhkan usia. Mereka selama-lamanya 
muda belia dan berseri-seri dan mereka berada di 
sana sini dalam Syurga seolah-olah mutiara yang 
bertaburan: 



"Pelayan-pelayan remaja yang kekal muda mengelilingi 
mereka dan apabila engkau melihat mereka , engkau akan 
menyangka mereka mutiara-mutiara yang bertaburan. "(19) 


Kemudian ayat yang berikut menggambarkan 
pemandangan-pemandangan yang indah di dalam 
Syurga itu dengan gambaran yang ringkas, iaitu 
pandangan sekilas yang merangkumi seluruh 
kesannya yang menjejak di dalam hati dan mata: 



"Dan andainya engkau melihat di sana (Syurga), nescaya 
enakau melihat aneka ni'mat dan kerajaan yang amat 
luas. "(20) 

Pada umumnya di dalam suasana ni'mat dan 
naungan kerajaan yang luas inilah hidupnya para 
hamba Allah yang ta'at di alam Syurga. 

Kemudian ayat yang berikut secara khusus 
menyebut salah satu dari gejala-gejala ni'mat dan 
kerajaan yang luas itu seolah-olah sebagai penjelasan 
mengapa Syurga digambarkan sedemikian rupa: 



"Mereka memakai pakaian-pakaian dari sutera yang halus 
berwarna hijau dan dari sutera yang tebal, dan mereka 
dihiaskan dengan gelang-gelang tangan perak, dan Tuhan 
mereka memberikan mereka minuman yang suci. "(2 1) 

Inilah perhiasan dan keni'matan yang diterima dari 
Allah, iaitu satu pemberian yang mulia dari Pengurnia 
Yang Maha Pemurah yang menambahkan lagi ni'mat- 
ni'mat Syurga. 

Kemudian mereka menerima pengumuman yang 
penuh mesra dan penghormatan: 



"Semuanya ini adalah balasan untuk kamu, dan, segala 
amalan kamu adalah disyukuri (disanjung tinggi). "(22) 

Mereka menerima pengumuman itu dari al-Mala'ut- 
A'la, dan pengumuman ini sahaja menyamai seluruh 
ni'mat-ni'mat itu dan menambahkan nilainya. 

Demikianlah tamatnya tayangan pemandangan 
ni'mat yang terperinci dan seruan yang menarik hati 
supaya mencapai ni'mat itu dan menghindarkan diri 


dari rantai-rantai, belenggu-belenggu dan api Neraka 
yang bernyala-nyala. Kedua-dua bentuk balasan itu 
merupakan dua jalan hidup, iaitu jalan menuju ke 
Syurga dan jalan menuju ke Neraka. 

(Pentafsiran ayat-ayat 23-26) 

Setelah mengemukakan seruan menuju ke Syurga 
dengan segala ni'matnya yang mewah, maka ayat- 
ayat yang berikut membicarakan sikap kaum 
Musyrikin yang terus degil dan mendustakan Rasul. 
Mereka tidak fa ha m hakikat da'wah, kerana itu 
mereka cuba tawar menawar dengan Rasulullah 
s.a.w. semoga- beliau berhenti berda'wah atau 
berhenti mengemukakan mana-mana bahagian 
da'wah yang menyakiti mereka. Dalam masa 
menghadapi tawar menawar, penindasan-penindasan 
dan tindakan-tindakan jahat mereka terhadap orang- 
orang Mu'min dan usaha-usaha mereka 
menghalangkan orang ramai dari menganut agama 
Allah, juga sikap mereka yang menolak kebaikan, 
Syurga dan ni'matnya, maka di sini datangnya 
bahagian yang akhir dari surah ini untuk menangani 
keadaan ini mengikut cara Al-Qur'anul-Karim: 



"(Wahai Muhammad!) Sesungguhnya Kami turunkan Al- 
Qur'an kepadamu dengan beransur-ansur(23). Oleh itu, 
sabarlah menunggu keputusan Tuhanmu dan janganlah 
engkau ikut orang-orang yang berdosa atau orang-orang 
yang kafir dari golongan mereka(24). Dan sebutlah nama 
Tuhanmu (sembahyanglah) pagi dan petang(25). Dan di 
waktu malam sujudlah kepada-Nya (sembahyanglah) dan 
bertasbihlah kepada-Nya di malam hari yang panjang 
(sembahyang tahajjud). "(26) 

Di dalam empat ayat inilah tersembunyinya satu 
hakikat besar dari hakikat-hakikat da'wah yang harus 
diteliti dan dimenungi sedalam-dalamnya oleh setiap 
penda'wah. Mereka harus memikirkan makna- 
maknanya yang luas dari segi realiti, dari segi 
psikologi dan dari segi keimanan. 

Sebab-sebab Sebenar Di Sebalik Penentangan Kaum 
Musyrikin Terhadap Islam 

Rasulullah s.a.w. telah menghadapi kaum Musyrikin 
dengan da'wah kepada Allah Yang Tunggal, tetapi 
beliau tidak menghadapi mereka dari segi 'aqidah 
semata-mata. Andainya beliau menghadapi 'aqidah 
semata-mata tentulah perjuangannya jauh lebih 
mudah, kerana 'aqidah syirik yang dipegang mereka 
itu amat lemah dan tidak mampu untuk menentang 
'aqidah Islam yang kuat, jelas dan mudah. Tetapi 
suasana-suasana dan kedudukan-kedudukan yang 
melingkungi 'aqidah syirik inilah yang menimbulkan 

tentangan-tentangan sengit sebagaimana dicatatkan 
oleh riwayat-riwayat sejarah dan diceritakan oleh Al- 
Qur'an di berbagai-bagai surah. Persoalan 
mempertahankan taraf sosial dan nilai-nilai yang 
wujud dalam masyarakat serta kepentingan- 
kepentingan kebendaan inilah yang menjadi unsur 
pertama yang membawa kaum Musyrikin berpegang 
kukuh dengan 'aqidah syirik yang lemah dan karut itu 
untuk menentang 'aqidah Islam yang kuat dan lurus. 
Di samping itu budaya hidup jahiliyah dan kebebasan 
mereka berpoya-poya dalam keni'matan nafsu 
menambahkan lagi kedegilan mereka untuk 
menentang 'aqidah Islam yang baru, yang 
memperjuangkan akhlak-akhlak yang mulia dan nilai- 
nilai yang luhur, iaitu 'aqidah yang tidak 
membenarkan manusia hidup bebas mengikut hawa 
nafsu mereka atau hidup gila-gilaan yang tidak terikat 
dengan kawalan akhlak. 

Sebab-sebab ini sama ada yang berhubungkait 
dengan taraf sosial, nilai-nilai lumrah dalam 
masyarakat, kekuasaan, harta kekayaan, kepentingan- 
kepentingan atau yang berhubungkait dengan 
kebiasaan hidup, adat dan budaya hidup tradisional 
atau yang berhubungkait dengan resam hidup yang 
bebas lepas dari nilai-nilai dan batas-batas akhlak, 
merupakan sebab-sebab tentangan pokok terhadap 
da'wah Islam yang pertama di zaman Rasulullah 
s.a.w., dan ia akan terus menjadi sebab-sebab 
penentangan yang utama terhadap da'wah di mana- 
mana negeri dan masyarakat, ia merupakan unsur- 
unsur yang tetap dalam perjuangan 'aqidah, iaitu 
unsur-unsur yang membuat perjuangan itu menjadi 
amat sengit dan amat sukar yang tidak tamat dalam 
masa yang dekat, juga membuat kesukaran- 
kesukaran, perjuangan, kos-kosnya dan 
pertahanannya merupakan beban-beban yang paling 
sulit. 

Kerana itu setiap penda'wah kepada agama Allah 
yang berjuang di mana-mana negeri dan zaman harus 
meneliti dan menghayati sedalam-dalamnya hakikat 
yang besar yang terkandung di dalam ayat-ayat tadi, 
juga merenungi keadaan persekitaran turunnya ayat- 
ayat itu, kerana keadaan persekitaran yang sama itu 
merupakan yang tetap akan dihadapi oleh setiap 
penda'wah di mana-mana negeri dan"2aman. 

Rasulullah s.a.w.. telah diperintahkan Allah supaya 
menyampaikan peringatannya kepada kaumnya: 



"Wahai orang yang berselimut! (1). Bangkitlah dan 
sampaikan peringatan kepada manusia. "(2) 

(Surah al-Muddaththir) 

Cara-cara Penentangan Yang Lumrah 

Dan apabila beliau tampil melaksanakan perintah- 
perintah itu ia terus berdepan dengan sebab-sebab 
dan faktor-faktor yang membuat kaumnya bangkit 
menentang da'wah yang baru itu dan 


merangsangkan mereka berpegang kukuh dengan 
kepercayaan mereka walaupun mereka menyedarinya 
lemah dan rapuh. Mereka menentang dengan penuh 
kedegilan untuk mempertahankan kepercayaan- 
kepercayaan, kedudukan-kedudukan, taraf, 
kepentingan-kepentingan, adat kebiasaan mereka 
dan budaya berpoya-poya memuaskan hawa nafsu 
mereka yang terancam oleh da'wah Islam yang baru 
itu. 

Mereka berdegil mempertahankannya dengan 
berbagai-bagai cara. Pada permulaannya mereka 
menindas kumpulan orang-orang Mu'min yang kecil 
yang menyahut da'wah yang baru itu, dengan 
mengazab dan menyeksakan mereka supaya 
meninggalkan agama Islam, kemudian mereka 
memburuk-burukkan 'aqidah Islam dan menaburkan 
keraguan di sekitar 'aqidah itu dan di sekitar 
Rasulullah s.a.w. dengan berbagai-bagai tuduhan dan 
tipu helah supaya tidak ada orang-orang baru 
beriman dengannya. Tindakan menghalangi orang 
ramai dari menyertai barisan Islam adalah lebih 
mudah dari menggoncangkan 'aqidah orang-orang 
Islam yang telah mengenal dan mengecapi kemanisan 
'aqidah itu. 

Serentak dalam waktu itu juga mereka mengadakan 
berbagai-bagai usaha terhadap Rasulullah s.a.w. 
selaku pemimpin da'wah. Mereka mengemukakan 
tawaran-tawaran yang menggiurkan di samping 
melakukan ancaman-ancaman dan penindasan- 
penindasan supaya beliau sanggup mencari jalan 
penyelesaian dengan mereka dan sanggup 
menghentikan da'wah yang mengganyangkan 
'aqidah-'aqidah, undang-undang dan adat-adat resam 
mereka, dan supaya beliau sanggup berdamai dengan 
mereka dengan mengadakan satu persetujuan 
bersama, sebagaimana biasa dilakukan manusia 
apabila berlaku sesuatu pertelingkahan mengenai 
persoalan-persoalan kepentingan dan faedah-faedah 
yang bersangkutan dengan urusan hidup dunia yang 
biasa. 

Cara-cara yang seperti inilah juga dihadapi oleh 
setiap penda'wah di mana-mana negeri dan 
masyarakat. 

Nabi s.a.w., walaupun beliau seorang Rasul yang 
dipeliharakan Allah dari segala fitnah pesona dan tipu 
daya manusia, namun beliau adalah seorang manusia 
yang sedang menghadapi satu kenyataan hidup yang 
amat berat bersama segelintir pengikutnya yang 
lemah. Allah tahu hakikat ini semuanya, oleh itu, 
Allah tidak meninggalkan beliau seorang diri 
menghadapi kenyataan hidup yang berat itu tanpa 
membekalkan bantuan, pertolongan dan pedoman 
menuju ke jalan yang betul. 

Bantuan, pertolongan dan pedoman itu adalah 
terkandung di dalam ayat-ayat berikut: 

"(Wahai Muhammad!) Sesungguhnya Kami turunkan Ai- "Dan janganlah engkau ikut orang-orang yang berdosa atau 
Qur'an kepadamu dengan beransur-ansur. "(23) orang-orang yang kafir dari golongan mereka. "(24) 


Al-Qur’an Selaku Pedoman Dan Senjata Perjuangan 
Menghadapi Penentangan 

Ayat ini menekankan peringatan pertama kepada 
sumber perintah memperjuangkan da'wah Islam dan 
sumber hakikatnya, iaitu da'wah Islam ini adalah dari 
Allah. Dialah sumber da'wah Islam yang tunggal. 
Dialah yang menurunkan Al-Qur'an membawa 
da'wah ini. Kerana itu tiada sumber dan tiada punca 
lain bagi da'wah melainkan Al-Qur'an. Hakikat 
da'wah ini tidak mungkin bercampur dengan sesuatu 
yang lain, yang tidak tahir dari sumber ini. Segala 
sesuatu yang lain dari sumber Al-Qur'an tidaklah 
boleh dijadikan punca untuk diambil panduan atau 
untuk dipinjam atau dicampuradukkan dengan 
da'wah Islam. Selain dari itu, Allah yang telah 
menurunkan Al-Qur'an dan mentaklifkan da'wah ini 
tidak akan membiarkannya dan tidak akan 
meninggalkan penda'wahnya begitu sahaja. 

Tetapi oleh kerana agama yang batil itu berlagak 
begitu angkuh dan kejahatan terus berleluasa, dan 
oleh kerana orang-orang Mu'min ditindas dan da'wah 
ke jalan Allah telah ditentang hebat oleh musuh- 
musuhnya yang degil, di samping mereka berdegil 
mempertahankan 'aqidah, undang-undang, adat 
resam dan budaya hidup mereka yang buruk dan 
jahat, oleh kerana mereka menawarkan perdamaian 
dan mengemukakan jalan tengah untuk penyelesaian, 
sedangkan tawaran itu tidak mudah untuk ditolak 
dalam sa'at-sa'at perjuangan yang genting itu, maka 
di sinilah Allah turunkan peringatan yang kedua: 



"Oleh itu, sabarlah menunggu keputusan Tuhanmu dan 
janganlah engkau ikut orang-orang yang berdosa atau 
orang-orang yang kafir dari golongan mereka. "(24) 

Segala perkara adalah bergantung kepada 
perencanaan yang diaturkan oleh Allah. Dia memberi 
tangguhan kepada kebatilan dan kejahatan dan 
melanjutkan masa kesusahan dan masa ujian 
terhadap orang-orang Mu'min, semuanya itu kerana 
sesuatu hikmat yang diketahui-Nya dan dengan 
hikmat inilah Allah mengaturkan perencanaan-Nya 
dan melaksanakan keputusan-keputusan-Nya. 



"Oleh itu, sabarlah menunggu keputusan Tuhanmu. "(24) 

Sabarlah hingga tiba sa'atnya yang ditentukan. 
Sabarlah menanggung penindasan dan fitnah, 
sabarlah melihat kebatilan terus mendapat 

kemenangan dan kejahatan masih terus merebak dan 
berleluasa. Sabarlah mempertahankan kebenaran 
yang diturunkan kepadamu, sabarlah dan janganlah 
engkau hiraukan tawaran-tawaran perdamaian dan 
penyelesaian jalan tengah dari mereka yang 
membahayakan 'agidah Islam: 



Kerana mereka bukan menyeru kamu kepada 
keta'atan dan tidak pula kepada kebaikan dan 
kebajikan. Mereka adalah orang-orang yang berdosa 
dan tidak beriman kepada Allah. Mereka sebenarnya 
mahu menyerumu kepada sesuatu dosa dan 
kekufuran ketika mereka mengajakmu berdamai dan 
mencari jalan tengah dan’ ketika mereka 
mengemukakan tawaran-tawaran yang mereka fikir 
dapat menarik hatimu. Mereka -telah mengemukakan 
berbagai-bagai tawaran kepada Rasulullah s.a.w., 
iaitu tawaran jaWatan menjadi ketua mereka, tawaran 
harta kekayaan yang boleh menjadikannya seorang 
hartawan yang paling kaya di kalangan mereka dan 
tawaran wanita-wanita jelita. Pernah 'Uthah ibn 
Rabi'ah berkata kepada beliau: "Berhentikan da'wah 
ini supaya aku kahwinkan engkau dengan anak 
perempuan-ku, kerana akulah yang memiliki anak- 
anak perempuan paling cantik dalam suku Quraisy." 

Itulah kepuasan nafsu-nafsu syahwat yang 
ditawarkan oleh pejuang-pejuang kehidupan yang 
batil untuk membeli penda'wah-penda'wah agama 
Allah di mana-mana negeri dan dalam setiap generasi 
manusia. 



"Oleh itu, sabarlah menunggu keputusan Tuhanmu dan 
janganlah engkau ikut orang-orang yang berdosa atau 
orang-orang yang kafir dari golongan mereka. "(24) 

Tiada Titik Pertemuan Di Antara Islam Dan jahiliyah 

Kerana tiada titik pertemuan di antara engkau 
dengan mereka dan tidak mungkin didirikan satu 
jambatan di atas jurang yang memisahkan di antara 
budaya hidup engkau dengan budaya hidup mereka, 
di antara kefahaman engkau dengan kefahaman 
mereka terhadap alam, di antara kebenaran engkau 
dengan kebatilan mereka, di antara keimanan engkau 
dengan kebatilan mereka, di antara nur engkau 
dengan kegelapan mereka, di antara ilmu engkau 
dengan kejahilan mereka terhadap kebenaran. 

Sabarlah wahai Muhammad! Walaupun masanya 
berlanjutan dan penindasan mereka semakin menjadi- 
jadi, godaan mereka semakin hebat dan jalan 
perjuangan masih panjang 

Tetapi oleh kerana kesabaran itu sukar dan sulit, 
maka ia memerlukan bekalan dan bantuan yang 
tertentu. Inilah bekalannya: 



"Dan sebutlah nama Tuhanmu (sembahyanglah) pagi dan 
petang(25). Dan di waktu malam sujudlah kepada-Nya 
(sembahyanglah) dan bertasbihlah kepada-Nya di malam hari 
yang panjang (sembahyang tahajjud). "(26) 

Bekalan Perjuangan 

Bekalan itu ialah hubungan yang berterusan dengan 
Allah yang telah menurunkan Al-Qur'an kepada 
engkau dan memberi tugas kepada engkau untuk 
menyampaikan da'wah-Nya. Allah punca kekuatan 
dan sumber bekalan dan bantuan. Hubungan yang 
berterusan itu dapat dilakukan dalam bentuk zikir, 
ibadat, do'a dan tasbih di malam hari yang panjang, 
kerana jalan perjuangan itu panjang dan beban 
tanggungjawab amat berat dan ini sudah tentu 
memerlukan bekalan yang banyak dan bantuan yang 
besar. Melalui hubungan ini seseorang hamba 
bertemu dengan Tuhannya dalam suasana yang sunyi, 
penuh harapan dan kemesraan. Dari perhubungan- 
perhubungan ini dia akan meni'mati kerehatan yang 
mengatasi keletihan dan kepenatannya, dia akan 
memperolehi kekuatan yang mengatasi kelemahan 
dan kekurangannya. Ketika itulah jiwanya dapat 
menolak dan menepiskan perkara-perkara remeh- 
temeh yang mengganggu perasaan dan 
ketenteramannya, kerana yang besar dan penting 
kepadanya ialah tugas dan amanah da'wah. Oleh itu, 
segala duri-duri yang dialaminya di tengah dan 
perjuangan adalah dirasa kecil belaka. 

Sesungguhnya Allah itu Maha Penyayang. Dia 
memberi tugas kepada Rasul-Nya menyampaikan 
da'wah dan menurunkan Al-Qur'an kepadanya. Dia 
tahu beban-beban dan duri-duri di jalan perjuangan 
da'wah ini, justeru itu Dia tidak membiarkan Nabi-Nya 
s.a.w. berjuang tanpa bantuan dan bekalan dan inilah 
bekalan yang diketahui-Nya sebagai bekalan hakiki 
yang sesuai untuk menempuh jalan perjuangan 
da'wah yang penat dan penuh duri itu. Itulah bekalan 
para penda'wah ke jalan Allah di setiap tempat dan 
setiap generasi. Itulah jalan, da'wah yang sama dan 
keadaan-keadaan persekitarannya juga sama. Sikap 
kebatilan terhadap da'wah adalah sama, sebab- 
sebabnya sama dan sarana-sarananya juga sama. Oleh 
itu, biarlah sarana-sarana da'wah yang benar itu ialah 
sarana-sarana yang diakui Allah untuk berjuang di 
jalan ini. 

Pendeknya hakikat yang harus dihayati para 
penda'wah ialah hakikat yang diajarkan Allah kepada 
Rasulullah s.a.w. selaku penda'wah yang ulung iaitu 
tugas penyampaian da'wah ini adalah diturunkan dari 
Allah. Oleh itu, segala ajaran yang benar yang diturun 
oleh-Nya tidak boleh dicampuraduk dengan kebatilan- 
kebatilan yang dianjurkan oleh orang-orang kafir yang 
berdosa, kerana tiada jalan kerjasama di antara 
agama yang benar dengan agama yang batil, dan 
tiada jalan tengah yang menemukan di antara 
penganut-penganut agama yang benar dengan 
penganut-penganut agama yang batil. Kedua-duanya 
merupakan dua budaya yang berlainan. Kedua- 
duanya merupakan dua jalan yang tidak mempunyai 
titik pertemuan. Apabila agama yang batil dapat 
mengalahkan kumpulan orang-orang Mu'min yang 
lemah dan sedikit dengan kekuatan dan bilangannya 
yang ramai, kerana sesuatu hikmat yang diaturkan 


Allah, maka bekalan yang terjamin untuk meneruskan 
perjuangan ialah bersabar menunggu keputusan dari 
Allah, dan mencari bantuan dari-Nya dengan do'a dan 
tasbih di malam-malam hari yang panjang. Itulah 
bekalan yang terjamin untuk ke jalan ini. 

Itulah hakikat yang besar yang pasti difahami dan 
dihayati oleh peneroka-peneroka jalan da'wah ini. 

(Pentafsiran ayat 27) 

Kemudian ayat yang berikut menekankan 
perbezaan yang wujud di antara budaya hidup yang 
diperjuangkan oleh Rasulullah s.a.w. dengan budaya 
hidup jahiliyah dengan menyebut sifat mereka yang 
lalai dan cuai mencari kebaikan untuk diri mereka, 
dan sifat mereka yang memberi perhatian yang berat 
kepada perkara-perkara yang remeh-temeh dan cara 
berfikir mereka yang rendah dan kerdil: 



"Sesungguhnya mereka (orang-orang kafir) cintakan 
kehidupan dunia dan membelakangkan Hari Akhirat yang 
amat berat. "(27) 


Orang-orang Kafir Hanya Memilih Kesenangan Dunia 

Sahaja 

Orang-orang yang kafir itu hidup dengan cita-cita 
yang dekat dan kecil sahaja. Minat dan cita-cita 
mereka hanya tertumpu dalam lingkungan hidup 
dunia sahaja dan mereka tidak menghiraukan Hari 
Akhirat yang amat berat tanggungjawabnya dan amat 
berat akibatnya dan amat penting di dalam neraca 
hakikat. Mereka tidak mengikut jalan da'wah dan 
mereka tidak mempunyai titik pertemuan dengan 
orang-orang yang beriman dalam sesuatu matlamat 
atau sesuatu tujuan. Kekayaan, kekuasaan dan 
kesenangan mereka di dunia ini tidak diperhitungkan 
sedikit pun, kerana keni'matan dunia merupakan 
keni'matan yang amat sedikit. Mereka sebenarnya 
adalah manusia-manusia yang kecil dan kerdil. 

Kemudian ayat ini juga menyindir kelalaian mereka 
yang tidak memikirkan kebaikan untuk diri mereka. 
Mereka hanya memilih dunia yang sebentar dan 
mengabaikan Hari Akhirat yang berat yang 
menunggu mereka di sana dengan rantai-rantai, 
belenggu-belenggu dan api Neraka selepas melalui 
hisab yang amat sukar. 

Ayat ini merupakan satu selingan untuk 
menguatkan tekad Rasulullah s.a.w. dan orang-orang 
yang beriman dalam perjuangan menentang orang- 
orang kafir yang dikurniakan segala kemewahan 
dunia yang diingini mereka, di samping memberi 
amaran secara tidak langsung kepada mereka dengan 
kedatangan Hari Qiamat yang amat berat itu. 

(Pentafsiran ayat 28) 


(Pentafsiran ayat-ayat 29-31) 


Kemudian ayat yang berikut memperkecilkan 
kekuatan mereka. Andainya Allah telah memberi 
kekuatan kepada mereka, maka Dia juga berkuasa 
menghapuskan mereka dan menggantikan mereka 
dengan orang-orang yang lain dari mereka, tetapi 
Allah sengaja membiarkan mereka kerana sesuatu 
hikmat yang diaturkan perencanaannya yang kadim: 



"Kami telah menciptakan mereka dan menguatkan anggota- 
anggota dan sendi-sendi mereka, dan apabila Kami 
kehendaki Kami gantikan mereka dengan orang-orang 
seperti mereka. "(28) 

Orang-orang Kafir Harus Menyedari Sumber Kekuatan 
Dan Kewujudan Mereka Di Tangan Allah 

Ayat ini mengingatkan orang-orang kafir yang 
merasa angkuh dengan kekuatan mereka supaya 
memikirkan di manakah sumber kekuatan dan 
kewujudan mereka di alam ini, di samping 
mententeramkan orang-orang Mu'min yang lemah 
dan sedikit itu supaya yakin bahawa yang memberi 
kekuatan itu ialah Allah Tuhan yang dipercayai 
mereka dan Tuhan yang mereka memperjuangkan 
da'wah-Nya. Ayat ini juga menanam di dalam hati 
mereka hakikat perencanaan Allah dan hikmat yang 
wujud di sebaliknya, dan mengikut perencanaan dan 
hikmat Ilahi inilah berlakunya segala peristiwa 
sehingga Allah memberi keputusan-Nya dan Dialah 
sebaik-baik Pembuat keputusan: 



"Apabila Kami kehendaki, Kami gantikan mereka dengan 
orang-orang seperti mereka. "(28) 

Mereka tidak berkuasa melawan Allah dengan 
kekuatan mereka, kerana Aliahlah yang menciptakan 
mereka dan memberi kekuatan kepada mereka. Dan 
andainya Allah memberi tempoh kepada mereka dan 
tidak menukarkan mereka dengan orang-orang yang 
lain dari mereka, maka itu merupakan kemurahan dan 
kebaikan dari-Nya sahaja, juga merupakan keputusan 
dan hikmat dari-Nya sahaja. 

Justeru itu ayat ini merupakan selingan untuk 
mengukuhkan pendirian Rasulullah s. a. w. dan para 
pengikutnya, juga untuk menyedarkan mereka yang 
menenggelamkan dirinya dalam keni'matan dunia 
semata-mata dan merasa angkuh dengan kekuatan 
mereka supaya mengenangkan ni'mat Allah yang 
tidak disyukuri mereka dan supaya mereka sedar 
kepada ujian dan dugaan Allah di sebalik kemewahan 
hidup dunia yang dini'mati mereka, iaitu ujian yang 
telah dijelaskan di bahagian pertama surah ini. 




Kemudian ayat yang berikut menyedarkan mereka 
bahawa peluang untuk pulang ke pangkal jalan masih 
terbuka kepada mereka. Al-Qur'an menawarkan 
peluang itu kepada mereka dan mengingatkan 
mereka: 



"Sesungguhnya ayat-ayat Al-Qur'an ini adalah peringatan. 
Oleh itu, sesiapa yang berkehendakkan (kebahagiaan) 
hendaklah dja memilih jalan mendj u kepada Tuhannya. "(29) 


Setiap InsanDiberi Peluang Balik Ke Pangkal Jalan 


Kemudian kenyataan ini diiringi dengan kenyataan 
yang menjelaskan tentang masyi'ah Allah yang mutlak 
dan mengembalikan segala sesuatu kepada kehendak 
masyi'ah-Nya supaya tujuan yang akhir ialah kembali 
kepada-Nya dan penyerahan diri yang akhir ialah 
penyerahan kepada keputusan masyi'ah-Nya, dan 
supaya manusia melepaskan semua kekuatan dan 
daya upaya dirinya untuk berpegang kepada kekuatan 
kehendak masyi'ah Allah. Inilah jantung dan hakikat 
Islam: 



"Dan kamu tidak menghendaki sesuatu melainkan jika Allah 
menghendakinya. Sesungguhnya Allah Maha Mengetahui 
dan Maha Bijaksana. "(30) 


Segala-galanya Terpulang Kepada Kehendak Allah 

Penjelasan ini untuk menyedarkan hati manusia 
bahawa Allah itu adalah Pencipta Yang Bebas, Yang 
Maha Kuasa dan mengendalikan segala urusan 
mengikut masyi'ah-Nya supaya mereka belajar 
bagaimana hendak bertawajjuh dan berserah kepada 
perencanaan Allah. Inilah hakikat yang terkandung di, 
dalam ayat-ayat yang seumpama ini di samping 
menjelaskan masyi'ah Allah yang telah mengurniakan 
kepada mereka daya kebolehan untuk memahami 
kebenaran dan kebatilan, juga mengurniakan kepada 
mereka daya-daya kefahaman dan ilmu pengetahuan, 
menunjukkan kepada mereka jalan yang benar, 
mengutuskan para rasul dan menurunkan Al-Qur'an 
kepada mereka, namun semuanya itu berakhir 
dengan perencanaan Allah selaku tempat 
perlindungan kepada setiap yang mahu mencari 
perlindungan di mana Allah akan memberi kepadanya 
taufiq kepada Zikrullah dan kepada keta'atan. Apabila 
hatinya tidak mengenal hakikat qudrat Allah yang 
berkuasa di atas segala-galanya dan tidak bertawajjuh 
kepada-Nya untuk memohon pertolongan dan 
kemudahan, maka dia tidak akan mendapat hidayat, 
tidak akan dapat meni'mati Zikrullah dan tidak akan 
mendapat taufiq kepada kebaikan. Oleh sebab itulah 
Allah memasukkan: 



JUZU' KE-29 

"Dia memasukkan ke dalam rahmat-Nya (Syurga) sesiapa 
yang dikehendaki-Nya f dan untuk orang-orang yang zalim 
Allah sediakan 'azab yang amat pedih. "(3 1) 

Kehendak Allah itulah kehendak mutlak yang 
melakukan apa sahaja yang dikehendaki-Nya. Di 
antara kehendak iradat-Nya ialah Allah memasukkan 
ke dalam rahmat-Nya sesiapa yang dikehendaki-Nya 
dari kalangan mereka yang mencari perlindungan- 
Nya, dan orang-orang yang memohon perlindungan- 
Nya supaya diberi taufiq kepada keta'atan dan 
hidayat. 



"Dan untuk orang-orang yang zalim Allah sediakan 'azab 
yang amat pedih. "(3 1) 

Allah telah membiarkan mereka dan melanjutkan 
tempoh kesesatan mereka supaya mereka berakhir ke 
dalam 'azab yang amat pedih ini. 

Ayat penamat ini sesuai dengan ayat pembukaan, 
kerana ia menggambarkan akibat ujian terhadap 
makhluk manusia yang diciptakan dari nutfah yang 
bercampur dengan benih lelaki dan perempuan, dan 
dikurniakan pendengaran dan penglihatan di samping 
ditunjukkan jalan sama ada menuju ke Syurga atau 
menuju ke Neraka. 

